Säästä kiinnostuneet | Sääbriefing
Etusivu > Mennyt sää, Yleistä	> Säästä kiinnostuneet
07/05/2014 Pauli Jokinen	Jätä kommentti Go to comments
Kiitos päivityksestä. Mielelläni auttaisin blogipäivityksissä, mutta kun meteorologinen osaaminen jperustuu ”ilmakehä, sää ja ilmasto” -kirjan läpilukuun ja siitäkin jätin ne fysiikkaosiot kaavoineen lukematta, niin ei ihan tiedot ja taidot piisaa. 🙂
Hei Pauli kyllä on todella säät muuttuneet aikalailla minun elin aikana kovasti?
Hienoa olla havannoimassa erilaisia sää muotoja.itse olen käynyt Kumpulan kampuksella sääbongari kurssin käy nyt.kaikki kiinnosta mitä säässä tapahtuu jopa killiäisetkin eli oudot.
Kiitos päivityksestä, Pauli!
Tänään Otavassa jälleen koleaa. Voimakas itätuuli korostaa viileyttä. Lämpötila on +4° ja sää pilvinen mutta vielä sateeton.
Kyllähän kirjoittaisin mielellään, mutta tuskin ketään kiinnostaa yhden paikkakunnan säät ja se mitä tiedotteista saa lukea yleisesti säästä. Mutta eiköhän me lukijat täällä ajankohtaisesta säästä keskenämme pystytä keskustelemaan säitten vaihdellessa.
Ei lupaa GFS nyt mitään kesäisiä säitä, näinköhän tästä saadaan ennätyspitkä terminen kevät Jyväskylään.
Kylmiä Helsingin toukokuita kuvina: http://www.metro.fi/uutiset/a1387803411596
GFS näyttää MUCAPE:n osalta tiistaille melko lupaavalta, mutta harmittavasti parhaimmat setit olisivat tämän hetken ennusteen mukaan menossa Venäjän puolelle.
Toki, jos sinuun ottaa yhteyttä joku asiaan hieman enemmän perehtynyt niin voimme hänenkin päivityksiään lukea tässä samassa blogissa. Eipähän tarvitse surffailla ympäri nettiä. Kirjoittele sinä, kun kiireiltäsi joudat. Kyllähän bloginpidon pitää olla itselle innostavaa ja olla tunne, että tämä jutun haluan porukalle jakaa. Eikä sitä kuitenkaan välttis halua roiskaista mitä sattuu hajatelmia blogiinsa. Tää on nimittäin todella laadukas sääblogi! Kiitos siitä! Toivottavasti löydät jonkun blogiin kirjoittamisesta kiinnostuneen, jonka kanssa asiat synkkaa riittävän hyvin yhteen. 🙂
Toukokuun sää sekä kevään eteneminen on tähän mennessä ollut kyllä melko heikko ellei jopa surkea esitys. Mitä ikkunasta ulos katsoo, niin viimeisen 2 kuukauden aikana ei luonto ole kovin paljon muuttunut, kun helmi-maaliskuussa lumet sulivat ja kevät on edennyt siitä lähtien hitaasti, vaikka maaliskuu ja huhtikuu lämpimiä olivatkin. Saa nähdä milloin päästään toden teolla lämpimämpien säiden makuun. Itä-Euroopassa ja Venäjällä näyttäisi lämmintä ilmaa olevan saa nähdä milloin se yltää tänne Suomeen.
Kuivuus on ollut yksi tekijä siihen miksi kevään eteneminen on ollut hidasta. Kummasti alkoi täällä ruoho kasvamaan heti kun saatiin kunnon sateita.
Niin se vaan menee että vuodet eivät ole veljeksiä keskenään. Viime vuoteen verrattuna tämä vuosi on ollut täysi vastakohta. Toukokuusta näyttäisi tulevan jonkun verran keskimääräistä viileämpi. Ei olisi mikään yllätys jos myös kesä olisi viileähkö, kun talvi oli niin lauha. Kuten täälläkin on monesti todettu, niin luonto tekee jossain vaiheessa ”korjausliikkeitä”.
Niin mutta kesän ja talven säillä ei ole mitään tieteellistä yhteyttä. Ainoa muutos on kyllä ollut vain lehtien tulo puuhun ei muuta. Tylsää on ollut.
Vastahan takana normaalia lämpimämpi huhtikuu joka oli vielä hyvin kuiva.
Toivottavasti lämpiää ja kunnolla! GFS ei näytä mitään radikaalia tässä vaiheessa.
Porukkaa ahistaa keskiarvokelit näköjään..:)
En nyt sanoisi että ahdistaisi ainakaan mua mutta toukokuun alku on ollut harvinaisen, ehkä poikkeuksellisen kolea (IL antaa varmasti asiaan vahistuksen) ja se ainakin kismittää 🙂
Muuten keskiarvokelit on mitä parhaimpia kesät talvet.
Tuo harvinaisen kolea ei kyllä taida pitää kutiansa kun otetaan mittariksi viimeiset 150 vuotta. Kaikkihan tietää kelit keväällä 1867..:) Ei kait muullakaan mittarilla.
Toukokuun alku on ollut paikoin poikkeuksellisen kylmä, kuten Jyväskylässä. Tuskin maanlaajuisesti kuitenkaan.
itärajan pinnassa aika hyvää ukkostelua tänään
Onko muuten kukaan tehnyt seurantaa malleista? Eli miten eri mallit osuvat esim. 7 vuorokauden päähän. Siitä voisi saada kliinnostavaa aineistoa.
Itse en sen tarkemmin ole seurannut mutta olen lukenut (en nyt muista mistä) että ECMWF onnistuu keskimäärin hiukan paremmin kuin GFS. Varsinkin noissa deterministisisten ajoejen yli 7 vrk ennusteissa.
11/05/2014 15:03
Sodankylässä edelleen 39 cm lunta, Lapissa on siis ollut yhtä mittaa lunta kohta 7 kk! Ja Kilpisjärvellä toki vielä yli metrin hanki. Eikä ensi viikollakaan siellä ole erityisen keväistä. Kilpisjärvellä lienee siis lunta vielä kesäkuussakin?
11/05/2014 16:53
Nyt on ennusteissa merkkejä, että viikon päästä alkaisi kesäisen lämmin viikko. Etelässä yli 20 astetta. Tosin ennustettavuus on edelleen aika heikko. Vaihteluväliä voi olla 10-25 asteeseen! Suomen itäpuolella on ilmeisesti hyvin lämmintä ilmaa tulossa ja tietysti jos sitä kiepsahtaa Suomeen, niin kesäkeliähän siitä tulee. Vielä ei ole mitään varmuutta kuinka korkealle nousisi ja milloin.
Kylmäähän palstalaiset on täällä toivoneet kaikkina vuodenaikoina, niin eikös toukokuun alkuun pitäisi nyt olla tyytyväisiä.
Nyt on jo varmaa ettei toukokuusta tule ennätyslämmintä, sillä pitäisi loppukuun keskilämpö Helsingissä olla vähintään 17 astetta ja ihan heti ei sellaisia säitä ole näkyvissä. Mutta toisaalta ei 1867 lukemiinkaan olisi ollut mahdollisuutta, vaikka viime viikon räntäkuurokelejä olisi jatkunut koko kuukauden.
Ihan hyvä olisi, jos nyt jatkuisi jonkin aikaa tällainen yöllä 5 ja päivällä 15 astetta. Säilyisi tämä hento vihreys pidempään eikä kaikki räjähtäisi kerralla silmille.
GFS ennusteiden mukaan keskiviikkona capet voisivat olla 500 luokkaa. Tuntuu kyllä siltä, että joka kesäinen ilmiö on käynnissä, sillä joka päivä cape-maksimi siirtyy päivällä eteen päin 😀
12/05/2014 01:35
Meteorologiset taitomme eivät ole talvesta juuri kohentuneet, 12 sääpovaajaa veikkasi maalis ja huhtikuussa, vain yksi osui asteen sisään(Janne huhtikuu +1,0..+2,0). Tämä maalis-syyskuu mennään vanhalla laskutavalla ja sitten ensi talvella otetaan uusi laskutapa käyttöön, jossa jokainen laittaa vain yhden lukeman kuukauden poikkeamaksi. Myös veikattavat jaksot muuttuvat, että molemmat veikkausajankohdat ovat 6kk mittaisia kun ne nyt ovat 5 ja 7kk. Tulevaisuudessa siis Loka-Maalis ja Huhti-Syys
Ennusteen mukaan Jyväskylän toukokuun alkupuolisko olisi kolmanneksi kylmin 36 viime vuoden aikana…1979 vuodesta alkaen kylmempiä ovat olleet vain 1999 ja 1995, tosin ne ovat omassa kastissaan, 1,5..2,5 astetta tämän vuotistakin kylmemmät. Ennusteet näyttävät selvästi lämpimämpää nyt, 15vrk ennusteen mukaan jopa olisi mahdollista että puristetaan niukasti keskiarvojen yläpuolelle, mutta saas nähdä…Jos nyt olisi pakko veikata niin alle asteeseen jää poikkeama, suuntaan tai toiseen.
yllätys taas kerran, keskiviikon capet nollattu GFS:n toimesta kokonaan. Taidan katsella seuraavan kerran noita, kun salamat vilkkuvat ympärillä.
Huomiseksi ja keskiviikon vastaiseksi yöksi ennustetaan Itä-Suomeen paikoin yli 50 mm:n sadetta. Olisi aika harvinaista toukokuulle. Mallit alkavat aika yhteneväisesti olla sitä mieltä, että sunnuntain paikkeilla alkavat shortsikelit.
Media tuntuu esittävän nuo Itä-Suomen rankkasateet jo faktana, vaikka kyse on vasta ennustuksesta. Saa nähdä… en kyllä itse tältä istumalta usko ainakaan laajoilla alueilla 50-60 mm:n sateisiin. Yleensä tuollaisia määriä Suomessa mitataan vain paikallisissa ukkoskuuroissa. Mutta ehkä jonnekin paikallisesti tulee kova ukkossade – tilanne on kyllä otollinen kun Venäjän hyvin lämmin ilmamassa kohtaa läntisen viileämmän ilmamme. Loppuvaiheessa sade voi tulla Koillismaalla jopa lumena, joten mielenkiintoista seurattavaa on luvassa. Lunta ja ukkosta samasta matalapaineesta?
Nyt ei varoiteta ukkoskuuroihin liittyvästä rankkasateesta, vaan runsaasta vuorokausisateesta. Ilmatieteen laitoksen varoituksen perusteella 50 milliä ylittyy varsin laajalti maan itäosissa tiistain aikana.
Jaa, sanotaan tuolla sentään että paikoin yli 50 mm.
Tuon jälkeen alkaa alkukevään kuivuus olla kompensoitu, jos sitä tänne lännemmäksikin riittää. Toukokuussa on nyt jo tullut 59 mm eli selvästi yli kuukauden normin ja jokien pinta noussut selvästi.
Otavassa +10° ja heikkoa sadetta. Sade alkoi aamulla viiden jälkeen. Tuuli on lähes tyyntynyt.
Pohjois-Karjalassa aivan itärajan tuntumassa on tunti sitten ukkostanut jonkin verran.
GEFS:n parvi on alkanut liudentamaan lämpenemistä. Itse pääajo on nyt reilusti viileämmällä kantilla
http://www.meteociel.fr/cartes_obs/gens_display.php?x=&y=&run=6&lat=60.850202429149796&lon=24.905660377358494&runpara=0&type=3&ext=1
Laskeskelin vähän näitä sademääriä..Ne paikat jotka ilmatieteenlaitoksen havainnoista voi netissä nähdä, suurimmat sademäärät ovat tulleet Lappeenrannan Lepolassa, Mikkelin Lentoasemalla ja Varkauden Kosulanniemessä. Lappeenrannassa sade alkoi jo 03 ja siellä tuskin enää hirveästi sataa, klo23 sadekertymä oli 33mm. Mikkeli ja Varkaus sen sijaan voivat vielä kenties kolkutella 50mm päiväsademäärää…
Mikkelin Lentoasema klo 07-23 30mm
Varkaus Kosulanniemi klo 10-22 26mm(klo23 sademäärää ei tullut vielä)
Etelä- ja Keski-suomessa yleisesti huhti-toukokuun keskimääräinen sadekertymä on 70-80mm, lähes 2kk sateet saattaa tulla yhdessä päivässä. Varkauden klo23 kohdalla on X eli tarkastellaan myöhemmin, mutta sadetutkan perusteella lukema on vähintään 5mm, joten klo0 jälkeen sadekertymä on Mikkeli klo07-00 34mm, Varkaus klo10-00 38mm.
14/05/2014 06:08
Mikkelissä satanut 23 viime tunnin aikana reilut 54mm
Mikkelissä meni 60mm/24h rikki(klo08-07), Varkauden parin tunnin sadelukemia ei ole vieläkään tullut, voi olla että sielläkin menee 60mm/24h rikki.
Otavassa sataa ja tuulee. Lämpötila on pudonnut eilisillasta ja on nyt vain +3°. Saa nähdä, muuttuuko sade vielä rännäksi, ennenkuin sade lakkaa.
Jes kesä alkaa Etelä-Suomessa viikonloppuna!
Lämmin sää näyttäisi jatkuvan ainakin toukokuun loppuun saakka.
Toukokuun alku on ollut viileä ja ilmeisesti esimerkiksi Vantaalla on ollut jopa poikkeuksellisen kylmää paikoin. No, mennään sitten vastapainoksi harvinaisen lämpimään. Olihan kesäkelejä viime vuonnakin mutta silloista kevättä ei tosiaan voi mitenkään verrata tähän vuoteen.
ECMWF ja CFS ovat ennustaneet kesästä melko tavsnomaista. Viimeisimmässä ECMWF:n kausiennusteessa ennustettiin kesäksi maksimissaan puolen asteen plusmerkkistä poikkeamaa. Kelpaisi hyvin semmoinen kesä.
loppukuu lienee tosiaan lämmin. Itäiset korkeat on tunnetusti vahvoja. Viime toukokuussahan meni 30 rikki Utsjoella. En usko niin friikkeihin lukemiin tänä vuonna. Helleraja menee kyllä rikki..kovimmat lukemat on yleensä Turku-Pori-akselilla.
Annetaanpa ruusut Ilmatieteen laitokselle hyvin menneestä ennustuksesta. Noin 60 mm:n sateita todella saatiin ainakin Varkaudessa ja Mikkelissä sekä tänä aamuna sankkaa lumisadetta Kainuun suunnassa. Oli muuten jyrkkärajainen kaatosadealue, sillä lännempänä esim. Tampereella ei satanut pisaraakaan. Sekin ennusteiden mukaisesti. Kävi kyllä lähellä, noin 30 km:n päässä tutkakuvan mukaan.
Ensi viikon ennuste 20-25 asteen ilmoista alkaa vahvistua päivä päivältä. Jos niin käy, toukokuusta on tulossa hyvin kaksijakoinen, alku kylmä ja loppu lämmin. Tulee mieleen ainakin toukokuut 1992, 1995 ja 1999 mallina samantyyppisestä nopeasta siirtymisestä kylmästä lämpimään. Joku voi sanoa, että eikös se juuri noinpäin yleensä toukokuussa mene, mutta löytyy pari päinvastaistakin esimerkkiä. Hyvin lämmintä toukokuun alkupuoliskoa on seurannut viileä toukokuun loppu ainakin 2004 ja 2008.
Muitakin koleita toukokuun loppupuolia löytyy mm. 1993, 1975 ja 1966 sekä lämmin toukokuun loppu 1961.
GFS hurjana: Baltiaan sunnuntaiksi 3500 capet. noin tonnin capet näyttäisivät yltävän Suomeen sunnuntai-maanantai yöksi. No joo GFS mallintajat eivät taida tietää että aprillipäivä meni jo 😀
Ihan luvattoman kylmä yö taas näillä nurkilla, Oulunsalossa mitattiin -4 astetta. Onneksi kohta lämpenee.
Näyttää tosiaan lämpenevän vieläkin enemmän kuin alunperin piti:
http://yle.fi/uutiset/harvinaisen_lammin_ja_kostea_ilma_suomeen_alkuviikolla__ita-suomessa_mitataan_jopa_hellelukemia/7242232?ref=leiki-uup
Eli lähes talvisen kylmästä ilmasta hypätään parissa päivässä kosteimpaan ja kuumimpaan mahdolliseen ilmamassaan mitä tähän aikaan vuodesta voi olla. Hieman samoin kuin toukokuun puolivälissä 2010. Tietää tosin myös sade- ja ukkoskuuroja.
Kuten meteorologi Nyman tuossa jutussa toteaa, perussyy voi löytyä Euroopassa alkaneesta harvinaisen aikaisesta keväästä ja talven vähälumisuudesta. On päässyt muodostumaan kosteaa ”ylilämpöä” ajankohdan normaaliin verrattuna ja tuulet tuovat sitä jatkossa meillekin.
”Nämä tosin ovat vain arvailuja”, Nyman pohtii.
Ihanaa kun kesä saapuu, tulisi vain oikein ennätyspitkä helteinen kesä rajujen,näyttävien ja tuhoisten ukkosten kera. Saas nähdä minkä osan suomea ukkoset ottavat tänä vuonna lemmikikseen ja mitä kiertävät.
Nyt on tämä joka kesäinen fiilis, kuin lapsi jouluna, kun kosteat ja ukkosherkät ilmamassat alkavat valllata Suomea. Toivon vain ettei tule jälleen kerran se ei toivottu pehmeä paketti.
Itävallassa odotellaaan jopa 150 mm sademääriä http://www.meteoalarm.eu/su_FI/0/0/AT009-Steiermark.html
Onnistuukohan tuo lämpeneminen vaikka pallonpuoliskon kylmimmät ilmat ovat Suomen kohdalla Huippuvuorilla. Jos, niin ei saada normaalia kylmempää kuukautta tästä, vaikka monet ovat toivoneet. Lämpimimpien toukokuiden top-5:een ei kuitenkaan enää taideta päästä.
Kyllä se lämpökin on hyväksi, Suomenlahden lämpötilat saisivat nousta sinne 12-14 ºC tämän kuun aikana.
GFS:n supersolu ennuste maanantaille näyttää aika hyvältä ukkosfaneille, mutta GFS:n tuntien lukemat laskevat varmaankin vielä reilusti 😀
Juuri meinasin kirjoittaa samaa.. MUCAPE 1500???? nyt ovat kyllä kaikki lottokoneet pyörimässä GFS:n takana 😀
Toistan saman asian kuin aina ennenkin eli en odota helteitä tälle tai millekään muullekaan kuulle. No, ensi viikolle niitä kuitenkin on tulossa. Kieltämättä olisi hurjaa, jos nousisi jossain päin 30’asteeseen, kun tällä viikolla satoi viimeksi räntää! Aika vahva on itäinen korkeapaine. Itse pidän peukkuja, että tämä etelärannikko pysyisi viileämpänä.
Jos kausiennusteet eivät pahasti ole metsässä niin ainakaan kovat hellekorkeapaineet eivät olisi kesän trendi. Onneksi.
Ei tämä hellejakso kestä kuin 2-3 päivää. Sen jälkeen lämpötila laskee 20° tienoille. Sen sijaan touko-kesäkuun vaihteessa lämpenee uudelleen ja on tulossa lämmin kesäkuu, ja heinäkuussa kovat helteet kuten vuosina 1988 ja 2010.
Forecan vuorokauden keskilämpötilaennuste olisi Jyväskylään tiistaille nyt +21,6. Tilastoista katsoin, niin tätä lämpimämpi keskiarvo on saavutettu aikaisimmillaan kesällä 3.6., aika harvinaisia ovat +20 ylitykset, 2010 vuonna lähinnä jo puolenkuun paikkeilla oli pari päivää.
Jos hyvin käy, kovimmat helteet menisivät ohi alkuviikolla. Sen jälkeen voisi olla noin +20 astetta. Se on täysin ok ja huomattavasti siedettävämpää.
16/05/2014 07:51
käykä taas niin, että hyvistä CAPE:ista huolimatta tilanne on niin tulpattu, että mitään laajempaa ei pääse muodostumaan vai käykö niin, että mitään mainittavia potentiaali energioita ei edes saavu Suomeen. That’s the question
Uusimmalla ajolla riittäisi, että tulppa murtuu maanantaina Baltiassa. Kilojoulen MUCAPE ja 15 m/s tuuliväänne kyllä pitäisi MCS:n voimissaan yölläkin.
Tulppa voi toisinaan olla myös positiivinen asia: se estää heikkojen kuurojen synnyn jo aamupäivällä, mikä taas hidastaisi ilman lämpenemistä maan pinnalla. Kun tulppa pitää pilvet ”kurissa” myöhään iltapäivään asti, on tilanne otollisempi koville ukkosille. Näinhän kävi esim. 2010 ennen Asta-myrskyä.
Piti muuten sanoa sunnuntaina eikä maanantaina. Tässä tapauksessa mahdollisen yöukkosen jälkeensä jättämä mössö aiheuttaisi epävarmuustekijän maan länsiosissa.
Maanantaina paukkuu etelässä +30 rajat rikki. Että sori kaikille pessimisteille. 😉
Tarkoitat kai inhorealisteille. Ei sille vain voi mitään, että se ei miellyttäväksi kaikkien mielestä muutu, vaikka kuinka joku sitä promoaisi. viime kesältäkin kaikkein karmeimmat muistot liittyvät +30:n asteen helteeseen, kun ajatus ei toimi ja muutenkin on sulamisen partaalla.
Ja kun kämppä on kuin sauna.. 30c tarkoittaa 35 sisällä
Monet ihmiset asuvat vanhoissa kerrostaloissa vuokralla, niissä ei yleensä ole mitään kunnolista ilmastointia. Ilmalämpöpumppukin on pelkkä haave, vaikka siihen olisikin varaa. 30 astetta ulkona tarkoittaa yli kolmeakymmentä sisällä. Kaikkein kuumimpia on pienet kämpät. Muutamat yksittäiset viileämmät päivät ei ehdi jäähdyttää asuntoa. Sitä lämpöä onkin helposti lähes 30 ja ylikin, kesäkuun alusta, ainakin elokuun loppuun asti.
Kaikki ihmiset ei suinkaan tee istumatöitä hyvin ilmastoiduissa tiloissa.
Joidenkin ihmisten iholla se kuuma auringonpaiste ei tunnu miellyttävältä, vaan se tuntuu polttavalta.
Sitä hellettä ei siis pääse pakoon mihkään, vaan siitä saa ”nauttia” ihan koko ajan.
Bonuksena lähiöiden päihdeongelmaiset aiheuttaa sitä enemmän häiriötä mitä kuumempi on.
Puhut asiaa. Olisi kyllä mukavaa, jos kaikki ymmärtäisivät tuon yllä olevan tekstin. Valtio voisi vaikka hommata ilmastointilaitteita kerrostaloihin, varmasti säästyisi paljon rahaa sairaala yms kuluissa
Minun edellisessä rivitaloasunnossa oli kesäisin kuumaa kuin saunassa. Minulla oli siellä yksiö ja ainoa tuuletus oli paineilmaventtiili, joka toi katolta entistä kuumempaa ilmaa. Naapuriasukkaita kuljetettiin ambulanssilla keskussairaalaan nesteytykseen aina hellejaksojen yhteydessä. Itsekin nukuin täysin ilman vaatteita ja pyyheliinat ympärillä, kun hiki virtasi pisaroina nukkuessakin. Jatkuvasti sai olla juomassa. Sen jälkeen kun muutin nykyiseen asuntoon, edellisessä tehtiin remontti ja siellä selvisi, ettei rivitaloissa ollut eristeitä juuri lainkaan. Täällä ei ole liian kuuma kesähelteellä.
Helteeiden myötä saadaan kenties kohta puolin myös ensimmäiset hellevaroitukset? Toivoa sopii tietty, että tänä kesänä näissä varoituksissa olisi edes jonkinlaista linjanmukaisuutta, toisin kuin viime kesänä oli…
”Maanantaina paukkuu etelässä +30 rajat rikki.”
No ehkei sentään. Yli 25 asteen päästäneen kyllä yleisesti. Pitää muistaa, ettei suuressa osassa Suomea ole rikottu koskaan 30 asteen rajaa toukokuussa. Lähinnä Kaakkois-Suomessa 1993 ja 1995 sekä Pohjois-Lapissa viime vuonna. Toisaalta ennätykset on tehty rikottaviksi…
Luulen kuitenkin, että kosteutta on niin paljon ettei aurinko porota koko aikaa kirkkaalta taivaalta vaan pilvisyyttä ja myös ukkoskuuroja muodostuu. Sen verran lämpimästä ilmamassasta on kuitenkin kyse, ettei +30 ole tietenkään poissuljettu. Ainakin maantantain ja tiistain välinen yölämpötila tulee olemaan huomattavasti korkeampi kuin viimeaikaiset päivälämpötilat!
Mitään pitkäaikaista hellejaksoa ei silti tule. Loppuviikko näyttäisi olevan maltillisempaa, ensin vähän yli +20 astetta ja sitten vähän alle.
16/05/2014 17:07
Kuten Sami yllä toteaa, yli +20 asteen keskilämpötilat ovat toukokuussa sangen harvinaisia. Katsoin Tampereen tilastoja ja vuodesta 1959 alkaen niin on käynyt vain yhdeksänä vuonna ja yleensä vain yhden kerran per toukokuu, mutta v. 1971 ja 1984 oli kaksi tällaista vuorokautta ja v. 1995 kolme toukokuun viimeistä vuorokautta. Vuosien 1995-2009 välissä ei ollut kertaakaan eli 31.5.1995 jälkeen seuraavan kerran vasta 31.5.2009. Sen jälkeen on ollut kerran eli 14.5.2010. Nyt on mahdollista, että tulisi kaksi tällaista vuorokautta samaan toukokuuhun eli maanantaina ja tiistaina.
17/05/2014 00:07
Tosiaan noista +20 päiväkeskiarvon ylityksistä suurin osa on tapahtunut toukokuun viimeisinä päivinä, aikaisimmat ovat ainakin Jyväskylässä 2010 vuoden 14.päivän tasan +20 ja 16.päivän +20,9, molemmat siis ennätyksiä aikaisuudessaan.
Otavassa on pilvistä ja lämpötila +9°. Vettä on tullut silloin tällöin muutama pisara.
Otavassa +13° ja puolipilvistä. Taivaalle on alkanut nopeasti kehittyä kumpupilviä. Jää nähtäväksi, jaksavatko kehittyä kuuropilviksi iltapäivällä. Eilen illalla aurinko alkoi paistaa vasta klo 22 jälkeen.
Viimeisin GFS-ajo on aikas hurja. Siinä ja tässä olisiko epävakautta riittävästi jopa derechon syntymiseen maanantaina maan länsiosissa, jos Baltiasta ei pääse ukkosia meren yli edeltävänä yönä.
Nyt taas näyttää siltä, että länteen ei tule oikeastaan yhtään mitään. Gfs:t on lottoarvontaa ei kai tässä voi muuta sanoa…
17/05/2014 20:29
otan sanani takaisin näköjään uusin ajo lupailee taas länteen supersoluja. No katsellaan 😀
Baltiaan supercell parameter näyttää kahtatoista. En muista koskaan nähneeni ennusteissa yli kuuden arvoja ainakaan baltiaan
Viroon ennustetaan maanantaiksi +33°. Noin kuumalla ja labiililla säällä voi ukkoset Virossa olla hyvinkin rajuja. Rakeita ja mahdolllisesti trombejakin Suomenlahden eteläpuolelle, mutta ukkoset Suomessa jäänevät melko vaisuiksi. Ei tietenkään sulje mahdollisuutta, että paikallisesti voi tulla ravakoitakin kuuroja.
Jos Baltiassa tilanne on täysin poikkeuksellinen, niin Suomen tilanne on edelleen vuodenaikaan nähden vähintään harvinainen. Potentiaalienergia hieman tippui ennusteessa, mutta entistä rajumpi tuuliprofiili kompensoi tätä puutetta tehokkaasti. Vertaisin ennustetta kesäkuun alkupäiviin tässä muutama vuosi sitten.
5-luokan tornadoako täällä odotellaan, kun on into päällä…:) Jos nyt salama ja pari tippaa vettä roiskaisi ensin.
tämä on vähän kuin oman lempijoukkueen kannattaminen: Runkosarja (ennusteet) menee hyvin, mutta pudotuspeleissä meno muuttuu aivan surkeaksi. Pettymyksiin on totuttu 😀
On kyllä hurjan kahtia jakautunut tämä kuukausi. Jollei eräästä globaalista ilmiöstä keskusteleminen olisi kiellettyä, toteaisin, että tässä on taas klassiset ääripäät käsissä, kun Balkanilla hukkuu kymmeniä ihmisiä tulvissa samalla, kun pohjolassa on 30:n helteet käsillä! Ja puhutaan kumminkin vasta toukokuun puolivälistä. Heinäkuussahan tämän vielä ymmärtäisi. Alan jo väsyä, kun tämä alkuvuosi on tällaista jatkuvaa ennätystehtailua. Voisi olla ihan muutama kuukausi yhteenmenoon ihan normisäitä.
Jos joku haluaa vielä veikata, millainen koko kesän säästä tulee niin hyvin ehtii. ECMWF ja CfS ovat tosiaan olleet melko neutraalin kesän kannalla, siis mitä lämpötiloihin tulee. Veikkaan itse, että jonkin verran keskiarvojen yläpuolelle menee, ehkä noin asteen verrran. Sehän olisi nykyään jo vähän viileä suvi. Suurimmat poikkeamat keskiarvoista elokuun alusssa, ellei nyt lasketa tätä tulevaa toukokuun viikkoa.
Jännä juttu tulevien viikojen ennusteissa pn paitsi ukkosten ja hellepäivien osalta on myös se, että parviennusteissa on niin paljon hajontaa viikon jälkeen, edelleen jopa parinkymmentä astetta ääripäiden välillä. No, suurin osa ennustemalleista osuu esim. Keski-Suomen osalta 20 asteen ympärille, siis viikon päästä, mutta parvi selvästi hajoaa.
No jopas nyt … supercell composite parameter näyttää huomiseksi länsi-suomeen jopa arvoa 6 ja Baltain puolelle 13.
epävarmuustekijät ovat varmasti suuret, sillä FMI varoittaa vain 15m/s ukkospuuskista.
Siltä vaikuttaa. Toisaalta Ilmatieteenlaitos on yleensä erittäin maltillinen etteivät iltapäivälehdet taas otsikoi ”SÄÄENNUSTEET TAAS TÄYSIN VÄÄRIN” 😀
Tilanne ei ole helppo Ilmatieteen laitokselle, sillä konvektio tulee olemaan aika tulpattu. Jos tulppa pettää lännessä näillä pelimerkeillä niin sitten mennään ja lujaa, trombitkaan eivät olisi poissuljettuja. Täytyy muistaa että tuo ensimmäinen varoitustaso yltää teoriassa aina 24 m/s asti.
Olisi tosiaan pitänyt lukea tarkemmin 😀 ”yli 15m/s” no sillä nyt katetaan jo kaikki mahdolliset syöksyvirtaukset yms sillä onhan 50m/s yli 15m/s 🙂
Minuakin kiinnostaa, mitä nyt veikkaatte koko kesän säästä. Kuten hyvin muistetaan, viime kesä oli siitä omituinen, että kovimmat helteet olivat touko-kesäkuussa. Heinä-elokuu oli vain vähän keskimääräistä lämpimämpi mutta kun kesä alkoi helatorstaina ja jatkui pitkälle syyskuuhun, oli koko kesä hurjan pitkä.
Uskooko kukaan keskimääräistä viileämpään kesään? Entä huippulämpimään?
Klo12 hyvin laajalti jo helleraja rikkoutunut, 26 astettakin jo kymmenillä asemilla, 27 noin 10 asemalla ja muutamalla asemalla lähes 28 astetta.
25/01/2018 03:04
Hei onko lisää sääbongarikursseja tiedossa? Olen itse ollut myös käynyt bongarikurssin erittäin hyvä olikin osaa tulkita sääilmiöitä paremmin ja oudot ilmiöt myös.😃
Poikkeuksellista ilmamassaa Säätä joka lähtöön